
	วิธีปฏิบัติ (Work Instruction : WI)
เรื่อง : การจัดชุดอุปกรณ์เครื่องมือ การห่อ/บรรจุใส่ซอง

	หน้า : 1 / 3

	
	
	รหัสเอกสาร :  WI-CSSD-000-011-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  
                  (นางสาวดวงพร พงษ์ศรีลา)    
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
 	1. ป้องกันไม่ให้อุปกรณ์เครื่องมือเกิดการปนเปื้อนเชื้อโรคหลังผ่านประบวนการทำให้ปราศจากเชื้อ 
	2. เพื่อให้มั่นใจได้ว่าเครื่องมือในหีบห่อจะคงสภาพความปราศจากเชื้อจนกว่าจะถูกนำใช้
	3. เพื่อให้ชุดอุปกรณ์เครื่องมือมีความถูกต้อง ครบถ้วน พร้อมใช้งาน
2. ขอบข่าย : เจ้าหน้าที่ CSSD
3. ความรับผิดชอบ : บุคลากรในงาน CSSD (ห้องจัดชุด ห่อบรรจุอุปกรณ์เครื่องมือ)
4. รายละเอียด
	การจัดชุดอุปกรณ์เครื่องมือ
	1. ล้างมือทุกครั้งก่อนจัดชุดอุปกรณ์เครื่องมือ 
	2. เครื่องผ้า ต้องซักทำความสะอาดก่อนนำมาทำให้ปราศจากเชื้อ ขนาดของห่อผ้า ต้องไม่เกิน 
12 x 12 x  20 นิ้วฟุต น้ำหนักรวมไม่ควรเกิน 7 กิโลกรัม
3. จัดอุปกรณ์เครื่องมือเข้าชุด ให้ครบถ้วนถูกต้องตามชุดเครื่องมือ (ตามคู่มือจัดชุดเครื่องมือและใบตรวจสอบการจัดชุดอุปกรณ์เครื่องมือ) 
4. ปลดล็อคอุปกรณ์เครื่องมือทุกชิ้นและกางออก ในชุดอุปกรณ์เครื่องมือที่มีจำนวนมากควรเรียงหรือคล้องกับห่วงอย่างเป็นระเบียบ ชิ้นที่มีน้ำหนักมากควรวางล่างสุด จัดเรียงให้เรียบร้อย เพื่อป้องกันการกระทบกระแทกกันของอุปกรณ์เครื่องมือซึ่งอาจทำให้เครื่องมือชำรุดเสียหายได้ น้ำหนักไม่ควรเกิน 10 กิโลกรัม 
5. อุปกรณ์เครื่องมือที่มีคมให้หุ้มปลายอุปกรณ์เครื่องมือด้วยปลอกซิลิโคน หรือกระดาษยึดเครื่องมือ
6. อุปกรณ์เครื่องมือที่มีลักษณะเป็นท่อกลวงที่ใช้ประกอบซ้อนกัน ควรแยกออกจากกัน เพื่อให้ไอน้ำหรือแก๊สผ่านสะดวกและทั่วถึง หันปลายไปทิศทางเดียวกัน และขดให้มีขนาดที่เหมาะสม

7. ใส่ Internal Indicator หนึ่งแผ่นบริเวณกลางถาดหรือจุดอับของชุดอุปกรณ์เครื่องมือ โดยเลือก Internal Indicator ให้ถูกต้องตามวิธีการทำให้ปราศจากเชื้อ
8. ชามอ่าง หรือถ้วยต่างๆ ถ้าต้องมีการซ้อน ให้ใช้ผ้าก๊อสหรือผ้ารองระหว่างชามอ่างหรือถ้วยเพื่อให้ไอน้ำเข้าไปได้ดี   
9. ตรวจสอบวัสดุที่จะใช้ห่อเครื่องมือ ถ้าเป็นวัสดุสังเคราะห์แทนผ้า ( Non woven) หรือซอง ให้ตรวจสอบความสะอาดพร้อมใช้ เลือกชนิดและขนาดให้เหมาะสมกับอุปกรณ์เครื่องมือ รวมถึงวิธีการทำให้ปราศจากเชื้อ
10. เครื่องมือผ่าตัดที่ใช้ไฟฟ้า กล้องส่องเลนส์และเลนส์ ให้ปฏิบัติตามคำแนะนำ (IFU) 
ของบริษัทผู้ผลิต
การห่อบรรจุอุปกรณ์เครื่องมือ
1. การห่ออุปกรณ์เครื่องมือด้วย วัสดุทดแทนผ้า ( non woven) ใช้การห่อแบบจดหมาย ( Envelop fole ) หรือแบบสี่เหลี่ยม ( Square fole ) ตามลักษณะของอุปกรณ์เครื่องมือ
[bookmark: _GoBack]2. การบรรจุอุปกรณ์เครื่องมือโดยการใส่ซอง (peel pounch / tyvek) เลือกชนิดของซองให้ถูกต้องตามการทำให้ปราศจากเชื้อ และขนาดของซองให้เหมาะสมกับขนาดของอุปกรณ์เครื่องมือ ตัดซองตามขนาดที่ต้องการใช้งานโดยให้ความห่างระหว่างรอยซีลด้านก้นถึงปลายซอง 1 เซนติเมตร ความห่างระหว่างปลายเครื่องมือถึงรอยซีลด้านบน 1 นิ้ว ความห่างระหว่างรอยซีลด้านบนถึงปลายซอง 1 นิ้ว ขนาดของแถบรอยซีลไม่น้อยกว่า 7 – 10 มิลลิเมตร รอยซีลเรียบเสมอกัน บรรจุอุปกรณ์เครื่องมือลงในซองโดยให้ส่วนปลายที่จะหยิบจับเป็นส่วนแรกที่พบเมื่อเปิดซอง และทำการทดสอบประสิทธิภาพการซีล (Seal check) ของเครื่องสัปดาห์ละ 1 ครั้ง 
3. การห่อด้วยซอง 2 ชั้น ต้องให้ด้านกระดาษอยู่ด้านเดียวกันเพื่อให้ไอน้ำผ่านเข้าออกได้สะดวก
ซีลซองทั้งสองชั้น และซองชั้นในเล็กกว่าชั้นนอก
4. การใช้ Rigid container ต้องล้างและเปลี่ยนตัวกรองทุกครั้ง ตรวจสอบการล็อค สภาพฝา การปิดให้มิดชิด ใส่ตัวบ่งชี้ตามมาตรฐานกับขนาดกล่องและปริมาณเครื่องมือ

การระบุรายละเอียดบนห่อเครื่องมือแพทย์
1. เมื่อห่อเครื่องมือเรียบร้อยแล้วให้ติดตัวบ่งชี้ทางเคมีภายนอก (external chemical indicator) ให้เห็นชัดเจนที่ห่อเครื่องมือแพทย์ เลือกชนิดของตัวบ่งชี้ให้ถูกต้องกับวิธีการทำให้ปราศจากเชื้อ
2. ติดฉลากอุปกรณ์เครื่องมือแพทย์ที่บรรจุในห่อ ติดภายนอกห่อเครื่องมือ มีรายละเอียดดังนี้ ชื่อเครื่องมือ วันที่ทำให้ปราศจากเชื้อ วันหมดอายุ ระยะเวลาการคงสภาพปราศจากเชื้อ หมายเลขเครื่อง รอบการทำให้ปราศจากเชื้อ ผู้จัดชุดอุปกรณ์ ผู้ตรวจสอบ ผู้ทำให้ปราศจากเชื้อ โดยการทำให้ปราศจากเชื้อด้วยไอน้ำให้ติดก่อนนำเข้าเครื่องทำให้ปราศจากเชื้อ การทำให้ปราศจากเชื้อด้วยแก๊สให้ติดหลังจากผ่านการทำให้ปราศจากเชื้อแล้ว
5. ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ             พิมพ์ครั้งที่ 2 (2555) 
              2. สมาคมศูนย์กลางงานปราศจากเชื้อแห่งประเทศไทย (Central Sterilizing Services 		        Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือ		        แพทย์ (2561)
     3. The Asian Guidelines for Disinfection and Sterilization of Instrument in health Facilities 2010

